
ROMÂNIA


                                
   

JUDEŢUL IAŞI



                    

         

CONSILIUL LOCAL PAŞCANI
                             

HOTĂRÂREA   NR. 84
din   26.08.2011
privind aprobarea organigramei şi a statului de funcţii  

pentru aparatul de specialitate al Primarului municipiului  Paşcani şi 

instituţiile şi serviciile publice de interes local din subordinea 

Consiliului Local al municipiului Paşcani, pentru anul 2011

Consiliul Local al municipiului Paşcani, judeţul Iaşi;

          Având în vedere prevederile art. III al O.U.G. nr. 63/2010 pentru modificarea şi completarea Legii nr. 273/2006 privind finanţele publice locale precum şi pentru stabilirea unor măsuri financiare, aprobată prin Legea nr. 13/2011 ;

Având în vedere H.C.L. nr. 60/23.05.2011 privind modificarea Anexei nr. 1.4. la H.C.L. nr. 31/11.03.2011 privind aprobarea bugetului local de venituri şi cheltuieli, a programului  de investiţii cu finanţare din bugetul local şi a numărului de personal permanent şi temporar şi fondul salariilor de bază aferente municipiului Paşcani, pentru anul 2011;

În baza prevederilor Legii nr. 285/2010 privind salarizarea în anul 2011 a personalului plătit din fonduri publice;

Având în vedere prevederile Legii-cadru nr. 284/2010 privind salarizarea unitară a personalului plătit din fonduri publice;

Având în vedere prevederile Legii Poliţiei locale nr. 155/2010 ;

În conformitate cu prevederile H.G. nr. 1332/2010 privind aprobarea Regulamentul-cadru de organizare şi functionare a Poliţiei locale;

Având în vedere H.C.L. nr. 52/09.05.2011 privind reorganizarea Serviciului Politie Comunitară ca structură de poliţie locală şi aprobarea regulamentului de organizare şi funcţionare a Serviciului Poliţie locală a municipiului Pascani ;

Având în vedere prevederile Legii nr. 188/1999, privind Statutul funcţionarilor publici, republicată, cu modificările şi completările ulterioare;

          Având în vedere prevederile Legii nr. 53/2003-Codul Muncii, republicată ;

Având în vedere prevederile art. 36, alin. (2) litera a) şi alin. (3) litera b) din Legea nr. 215/2001 privind administraţia publică locală, republicată, modificată şi completată ;

Avand in vedere propunerea primarului municipiului Pascani, in calitate de initiator al proiectului de hotarare si expunerea  de motive a initiatorului, inregistrata sub nr. 14372/16.08.2011
Având în vedere raportul  de specialitate comun înregistrat sub nr. 14373/16.08.2011,  întocmit de Serviciul Buget Financiar Contabilitate, Compartimentul Resurse umane şi Compartimentul Juridic şi Contencios din cadrul aparatului de specialitate al primarului municipiului Paşcani;   
Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:

- Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, inregistrat sub nr. 907 ;

- Avizul Comisiei juridice, ordine publica, drepturile  omului  şi libertăţi cetatenesti, inregistrat sub nr. 889;

Având în vedere adresa Agenţiei Naţionale a Funcţionarilor Publici nr. 898050 / 2011 prin care se acordă aviz privind funcţiile publice din cadrul aparatului de specialitate al primarului municipiului Paşcani, judeţul Iaşi şi serviciilor publice de interes local precum şi pentru asimilarea funcţiilor şi salariilor de bază ale personalului încadrat în funcţii publice specifice cu funcţii publice generale, valabil cu respectarea punctului 13 din O.U.G. nr. 7/2011 pentru modificare şi completarea Legii nr. 350/2001 privind amenajarea teritoriului şi urbanismului, potrivit căruia în cazul municipiilor structurile de specialitate în domeniul amenajării teritoriului şi urbanismului se organizează ca direcţie generală sau direcţie şi cu aplicarea prevederilor articolului 107, alin. (5) din Legea  nr. 188/1999 privind Statutul funcţionarilor publici, republicată, cu modificările şi completările ulterioare ;

Având în vedere adresa Instituţiei Prefectului Judeţului Iaşi nr. 6959 /28.03.2011,  înregistrată la instituţia noastră sub nr. 7162/30.03.2011 prin care se comunică numărul maxim de posturi pentru serviciul public comunitar local de evidenţă a persoanelor, în conformitate cu prevederile art. I, alin. (14) din Legea nr. 13/2011 privind aprobarea O.U.G. nr. 63/2010 pentru modificarea şi completarea Legii nr. 273/2006 privind finanţele publice locale precum şi pentru stabilirea unor măsuri financiare ;

Având în vedere adresa Instituţiei Prefectului Judeţului Iaşi nr. 17220 /15.07.2010 prin care se comunică numărul maxim de posturi prevăzut la art. III O.U.G. nr. 63/2010 pentru modificarea şi completarea Legii nr. 273/2006 privind finanţele publice locale precum şi pentru stabilirea unor măsuri financiare ;

În temeiul art. 45 alin. (1) din Legea nr. 215/2001 privind administraţia publică locală, republicată, modificată şi completată,     
H O T Ă R Ă Ş T E :
Art. 1 Se aprobă numărul maxim de posturi din aparatul de specialitate al primarului şi din instituţiile publice locale înfiinţate prin hotărâri ale autorităţilor administraţiei publice locale - 270 , numărul maxim al posturilor pentru Serviciul Public Comunitar Local de Evidenţă a Persoanelor – 19, numărul maxim al posturilor pentru Serviciul Poliţe Comunitară - 42, numărul maxim al posturilor care se poate adăuga pentru unităţile administrativ teritoriale care implementează proiecte finanţate din fonduri externe nerambursabile, numai pe perioada implementării proiectelor -10. Numărul maxim de posturi nu se aplică şi „capitolelor bugetare „ Învăţământ ” şi   „ Asigurări şi asistenţă socială ” finanţate din bugetele locale , precum şi capitolul bugetar „Sănătate ”, indiferent de sursa de finanţare .
Art. 2 Se aprobă organigrama pe anul 2011, pentru aparatul de specialitate al Primarului municipiului  Paşcani şi serviciile publice de interes local din subordinea Consiliului Local al municipiului Paşcani, conform anexei nr. 1, parte integrantă din prezenta hotărâre.
Art. 3 Se aprobă statul de funcţii pe anul 2011, pentru funcţionarii publici şi personalul contractual din cadrul aparatului de specialitate al Primarului municipiului  Paşcani, conform anexei nr. 2 , parte integrantă din prezenta hotărâre.

Art. 4 Se aprobă statul de funcţii pe anul 2011, pentru funcţionarii publici din cadrul  Serviciului Comunitar de Asistentă Socială Protecţie Socială şi Autoritate Tutelară, conform anexei nr. 3 , parte integrantă din prezenta hotărâre.

Art. 5 Se aprobă statul de funcţii pe anul 2011, pentru funcţionarii publici şi personalul contractual din cadrul Serviciul Public Comunitar Local de Evidenţă a Persoanei , conform anexei nr. 4, parte integrantă din prezenta hotărâre.

Art. 6 Se aprobă  statul de funcţii pe anul 2011, pentru funcţionarii publici şi personalul contractual din cadrul Serviciului Poliţie Locală, serviciu  în cadrul aparatului de specialitate al primarului, conform anexei nr. 5 , parte integrantă din prezenta hotărâre.

Art. 7 Se aprobă  statul de funcţii pe anul 2011, pentru personalul contractual din cadrul serviciilor publice ale Consiliului local al municipiului Paşcani : Serviciul Gospodărie Comunală, Serviciul Seră şi Administrare Spaţii Verzi, Activitatea Întreţinere şi reparare străzi, Serviciul Administraţia Pieţelor, Muzeul municipal Paşcani, Cantina de Ajutor Social, Activitatea Asistenţă  Personală, Activitatea Asistenţă  Medicală Şcolară şi Activitatea Mediatori Sanitari, conform anexelor nr. 6-14 , parte integrantă din prezenta hotărâre.
Art. 8 Cu data adoptării prezentei hotărâri se abrogă Hotărârea Consiliului Local al municipiului Paşcani nr. 74/20.08.2010, privind aprobarea organigramei şi  a statului de funcţii  pe anul 2010 pentru aparatul de specialitate al Primarului municipiului  Paşcani şi ale instituţiilor şi serviciilor publice de interes local din subordinea Consiliului Local al municipiului Paşcani.
Art. 9 Se încredinţează cu ducerea la îndeplinire a prezentei hotărâri Primarul municipiului Paşcani, în calitate de ordonator principal de credite.

Art. 10 Biroul Administraţie Publică va comunica prezenta hotărâre :
· Instituţiei Prefectului judeţului Iaşi ;

· Primarului municipiului Paşcani ;

· Serviciului Public Comunitar Local de Evidenţă a Persoanei;

· Serviciului Poliţie Locală;

· Serviciul Gospodărie Comunală;

· Serviciului Administraţia Pieţelor;

· Muzeului municipal Paşcani,

· Cantinei de Ajutor Social Paşcani;

· Activităţii Asistenţă Medicală Şcolară şi Activităţii Mediatori Sanitari,

· Serviciilor/compartimentelor din cadrul aparatului de specialitate al  primarului municipiului Paşcani;

· Serviciului Buget,Financiar,Contabilitate;

· Compartimentului Resurse umane;
· Mass-media .
PREŞEDINTE DE ŞEDINŢĂ                                       CONTRASEMNEAZĂ,





                                       PENTRU LEGALITATE
CONSILIER ,

  
                            SECRETARUL MUNICIPIULUI

PANTAZI DUMITRU                                                Cons. jr. ZUZAN MIRCEA













































































































































































































































































































